钦定古今图书集成/明伦汇编/官常典/第707卷 > 易甲
## 钦定古今图书集成/明伦汇编/官常典/第707卷 > 易甲

按《新序》：楚太子建以费无极之谮见逐，建有子曰胜，
在外，子西召胜使治白，号曰白公。胜怨楚，逐其父，将
弑惠王及子西，欲得易甲，陈士勒兵以示易甲曰：“与
我，无患不富贵，不吾与，则此是也。”易甲笑曰：“尝言吾
义矣，吾子忘之乎？立得天下，不义，吾不取也；威吾以
兵，不义，吾不从也。今子将弑子之君，而使我从子，非”
吾前义也。子虽告我以利，威我以兵，吾不忍为也。子
行子之威，则吾亦得明吾义也。逆子以兵争也，应子
以声鄙也。吾闻士立义不争，行死不鄙，拱而待兵，颜
色不变也。